Helje Solberg

Helje Solberg (født 7. mars 1967 i Elverum) er en norsk journalist og redaktør. Hun er nyhetsdirektør i NRK og var før dette ansatt i VG fra 1994. Fra 2014 var hun redaksjonssjef for VGTV og ansvarlig for VGs satsing på levende bilder. Før dette var hun i flere år nyhetsredaktør i avisen.

Hun tok cand.mag. ved Universitetet i Oslo med fagene statsvitenskap, russisk og sosialantropologi i 1993. Hun jobbet i Østlandssendingen fra 1984 til 1988, var sommervikar i Sør-Varanger Avis 1989–1991 og Nationen fra 1992 til 1994. Hun ble journalist i VG i 1994 og senere redaktør i politisk avdeling.Pressefolk 1997 ISBN 8271471759

I 1995 vant hun SKUP-prisen for avdekking av medlemsjuks i politiske ungdomsorganisasjoner, den såkalte «AUF-skandalen». Fire personer ble dømt til fengselsstraff på opptil syv måneder for å ha jukset med medlemslistene for å få større partistøtte.skup.no Juryens begrunnelse SKUP-pris og diplomer 1995  I 1996 fikk hun sammen med redaksjonen i VG Den store journalistprisen.

I 1996 gav hun ut boka Karen: en historie om Alzheimer om sykdomsforløpet til legen Karen Sofie Mørstad.Helje Solberg Karen: en historie om Alzheimer, 1996 ISBN 82-03-29067-1

I oktober 2018 begynte hun som nyhetsdirektør i NRK.

 Referanser  

 Eksterne lenker  


Kategori:Norske journalister
Kategori:Vinnere av SKUP-prisen